A PTFB ülésen kérte Bellon Erika bizottsági tag kérte, hogy a KT ülés előtt kapjanak egy költségbecslést a várható költségekről a zöldhulladék lerakó felszámolása kapcsán.
Az alábbiakban össezdoglalásra kerülnek a fontosabb tudnivalókat, és csatolásra kerülnek az alátámasztó dokumentumok.
A maximális költségekkel számolva is bőven a javasolt 3mFt alatt marad az összköltség. A táblázatban egységenként (kerítés, kamera, darálás) láthatóak a költségek, a mellékletekben pedig részletesebben. A betonra és a lyukfúróra telefonon kértem hozzávetőleges árakat.
A kerítés hossza ~ 140 fm, amire szükség lehet. Az Alsóvölgy utca és a Liget utca vonalába kerülne kerítés a két utca találkozásánál egy kis letöréssel. A kerítés két vége pedig a nádasnál, illetve az ároknál érne véget. (magyarul nem lenne körbe kerítve kerítéssel, mert egyéb módon megközelíthetetlen a terület) 
Háromféle opciót vizsgáltunk a kerítésnél. 1. Akácoszlop+vadháló, 2. Drótfonat+betonoszlop, 3. Drótfonat+fémoszlop
A kamerából egy változatú árajánlat van. Persze ettől el lehet térni, de nagyságrendileg ilyen költségekre kell számítani. A kamerák sim kártyával működnének, amelyeknek a havidíj költsége nincs beleszámolva az árajánlatba. Ez ugye nem egyszeri költség lesz, hanem folyamatos havidíj. Becsült költsége 2 * 5.000 Ft/hó
A darálásnál óradíj van és teljes munkára megbecsülte a vállalkozó az összköltséget. Vállalkozó volt kint a területen és annak alapján adta az árajánlatot. Darálás fontos előfeltétele, hogy a darálandó zöldhulladék legyen mentesítve az egyéb anyagoktól (pl. beton, fém, üveg, stb.)
Fontos megjegyezni, hogy a költségbecslés összeállításnál a kerítés állításnál csak az anyagárakkal számoltunk, azt feltételezve, hogy saját munkaerővel telepítjük az oszlopokat.

